Bendarene

Bendarene er et folkefærd der bor i Bendar. De er det mest befolkningsrige folkefærd og er derfor vant til at bo meget tæt og have nogle af de mest veludviklede bysamfund. Bendarene er det folkefærd i Amos der er tættest på at kunne blive beskrevet som pacifister, de er sjældent aggressive i deres adfærd eller deres politik. Ikke at de ikke kan gribe til sværdet eller de hårde ord hvis det viser sig nødvendigt.

Bendarenes samfund er midt i en forandringsfase. Lige efter Lendis slægtens fald brød deres lokale adel også sammen og de har derfor i lang tid blot været en region bestående af bystater. På det seneste har disse bystater dog slået sig sammen og har dannet en fælles regering. Dette nye Bendar har betydet at byerne har kunnet udvikle sig mere og at der er færre mennesker der behøver at arbejde i landbruget.

De nye tilflyttere til byerne finder arbejde som håndværkere og handelsfolk og på grund af den voksende velstand for middelklassen er simple fabrikker begyndt at blive almindelige hvor porcelæn og fine klæder bliver produceret i større mængder end hidtil.

#### Værdisæt

Frihed, personlig frihed er en ny idé der er begyndt at blomstre i Bendar, som samfundet bevæger sig fra fæstebønder til fabriksarbejde og bliver mere urbaniseret.

Velstand, velstand har altid været en vigtig værdi for Bendars øvre og middelklasse og disse har altid elsket måder at vise denne frem på. Landet er dog også begyndt at gå over i at de gerne vil vise sig som et samlet og rigt folkefærd.

Tålmodighed, dette er et af de mest grundlæggende og indgroede værdier i en Bendarer. De venter gerne længe hvis de ved der vil komme noget godt ud af det og har altid stor tålmodighed med andre mennesker, selvom de tydeligvis tager fejl. Denne værdi kan også ses i deres håndværk.

Omtanke, denne knytter sig op ad deres tålmodighed, men Bendare tænker sig hellere om en gang for meget end en gang for lidt. Hvilket godt kan ses af andre som ubeslutsomhed, men når de først tager en beslutning kan man være sikker på at de har overvejet den grundigt og at de står ved den.

#### Tro

Bendarene er rimelig lige splittet mellem troen på Den Ene og på Panteonet. Alligevel fejre næsten alle i Bendar De Ni Dage, men de troende på Den Ene fejre det som en helt almindelig festival uden de religiøse ceremonier. Ligeledes holder alle i Bendar Solens, Månens, Jordens og De Andres festivaller, men her har de troende på Panteonet dog inført deres egne riter og ceremonier som en del af festivallerne.

#### Beklædning

Middelklassen og de rige i Bendar er glade for at fremvise deres velstand gennem deres beklædning og går ofte i farvede klæder med meget mere stof end er nødvændigt. Disse dragter er også til for at vise at de ikke behøver lave arbejde der kræver mere praktisk tøj. Derimod er det på mode for de mindre velstående at have tætsidende, og naturligt farvet tøj på. De formår dog stadig at have farverigt tøj på, dette indebære bare sjældent de dyrere farver som rødt, blår eller lilla.

#### Mad

Brød, frugt, diverse grøntsager og kød er alle sammen i rige mængder i Bendar så de der har penge nok spiser festligt til nærved vært måltid og har massere at vælge imellem. Kryderier er noget der skal importeres, og er rimelig dyrt, men de fleste af tingene kan gemmes med salt, eller ved at blive syltet, tørret eller gærret. De almindelige borgere lever primært af de samme fødevare, men i deres mere konserverede varianter. Brød med tørret kød og syltede grøntsager, som et eksempel. Til gengæld er vin og cider af forskellige arter meget almindelig drikkelse for både rige som fattige.

#### Hilsner

Håndtryk er den mest almindelige form for hilsen mellem ligemænd, mens man bukker hovedet i respekt overfor dem af højere stand end en selv og kan, hvis man føler det er passende, nikke til dem af lavere stand. Det var almindeligt at sætte sig på knæ foran adelige, men da de sidste adelige slægter blev smidt på porten er man gået helt væk fra den tradition.